Ich, Heini Guͦter, der zyt gesworner weybel ✳ ze Brugg, tuͦn kund menglichm̄ und vˀgich offenlich mitt disem ✳ brieff, das ich uff huttigen ✳ tag, als gebn̄ disz brieves wiset, ✳ daselbs ze Brugg an ✳ offnˀ, fryen ✳ strasz offenlich zegericht saͤsz von ✳ heissen und bevelhens wegen
des fromen, ✳ wysen ✳ hˀn Hansen ✳ Swertzers, mins hˀn, des schulthn̄ ze Brugg, kamend da ✳ fùr mich und offen, ✳ vˀbannē gericht mitt
fùrsprechen ✳ die bescheidnen ✳ Cuͤni Jans, kormesser zuͦm kloster ze Kùngsfeld, an ✳ eim, und am ✳ andˀn teyl Jörg Vinszler, burger ✳
ze Brugg, zuͦ beydersit mitt fùrsprechn̄, als recht was. ✳ offnet dˀ jetzgen̄t Joͤrg Vinszler ✳ durch sinen ✳ fùrsprechn̄ gesund libs und
gantzer guͦter sȳnen, ✳ wie das er mitt guͦter, zitiger vorbetrachtung muͦttwilln̄klich durch sins nutzs und notdurft willn̄, merē
schaden ✳ ze verkomen ✳ eins stèten, ewigen, ✳ unwiderruͤffenlichn̄ kouffs und recht und redlich fùr sich und all sin erbn̄ ze kouffen gebē
hab ✳ mitt aller sicherheit und gewarsami, damitt ein stetˀ ewigˀ kouff aller krefftenklichest bestän sol und mäg, gab also vor mir und
offem ✳ gericht zekouffen ✳ dem ✳ egenēpten ✳ Cuͤnin Jansen ✳ anstatt und innamen der ✳ erbˀn, geistlichn̄ frowen, frow Margrethen ✳ Meigˀin,
klostˀfrowen, und zuͦ den ✳ zyten ✳ kusterin des obgeschribnen ✳ klostˀs Kùngsveld, die ouch disen ✳ kouff zuͦ derselbn̄ kustrie und dem ✳ kustˀampt
getàn und uffgenomen ✳ hab, einen ✳ guͦt fùr ledig eygen ✳ mitt aller rechtung, begriffung und zuͦgehoͤrd, als in̄ das von ✳ sim vettˀlichn̄ erb ✳ ankomen ✳ sie, ✳ und als dˀ brieff, so er darùber gehebpt hab, wise, der ouch vor gericht erlesen und darnach dem ✳ genēpten ✳
Cuͤnin Jan̄sen ✳ anstatt, als vor ✳ stàt, ingeanttwùrt wart. ✳ dasselb guͦt sie gelegen ze Lufar und hab vor ziten Cuͦnrat Lamparter gebuwen und dry mùtt roggen, ein maltˀ habˀn und zwen vasznachthuͤnr gegolten, ✳ gelte aber jetz zuͦzyten ✳ zechen ✳ fiertel roggen, ein
malter habˀn und nun zemal nitt mer jerliches und ewiges zinsz, jerlichs nach zinszrecht zewerent, ✳ und buwe es Bögly von ✳
Lufar, ✳ man ✳ geb ouch jerlichs von ✳ demselbn̄ guͦt zwen pfennīg in den ✳ hoff ze Rein, ✳ susz sie es von menglichem unansprëchig. ✳
und also sie der kouff gebn̄ und beschechen umb ✳ fùnftzig guͦtˀ, genger ✳ und genëmˀ Rinschˀ guldin, dero ✳ er von ✳ den ✳ egeschribnen ✳
kouͤffern ✳ gar und gentzlich in sin und sinˀ erbn̄ schinbarn̄ nutz bezalt und uszgericht sie, des er vor ✳ mir und offem ✳ gericht mitt allˀ
sundˀheit gichtig was, und sy hierub̄ quitt und ledig seit. ✳ nach soͤlicher offnūg und vˀgicht, wand sy des kouffs als vor stät beydˀsit
gichtig waren, ✳ liesz der vilgen̄t Joͤrg Vinszler ✳ durch sinen ✳ fùrsprechn̄ anrecht, wie er den ✳ kouff mitt den gedingen, als vor stät, volfùren und zuͦ des vorgen̄ Cuͤny Jansen innamen und anstatt der vorgemerckten ✳ kusterin und zuͦ der kustrie handen ✳ ze Kùngsfeld ✳ bringen ✳ soͤlt, ✳ das sy und ir nachkomen ✳ desselbn̄ ampts ✳ und ouch die kustrie ✳ daran ✳ habend werind, nū und ewklich. ✳ darub̄
fragt ich, obgen̄tˀ richter, rechts umb und wart nach minˀ umbfräg mitt gesamnotˀ urteil uff den ✳ eyd erteilt und gesprochn̄: Joͤrg
Vinszler, vilgeseit, sòlt sich disz koufs und des vorgen̄ gùts mitt den ✳ gedingen, als vor stàt, entzichn̄ und fùr sich und sin ✳ erben ✳
lidklich an ✳ min als eins richters hand uffgeben, ✳ inden ✳ worten, ✳ das ich dan̄ den ✳ kouff und das guͦt mitt dem jerlichn̄ zinsz und
aller ✳ zuͦgehoͤrd, ouch mitt den ✳ gedingen, als vor ✳ stàt, ✳ widerumb vertigen und ingebn̄ soͤlt zehanden ✳ des vorgeruͤrten Cuͤnī Jans₎
innamen ✳ und anstatt der obgen̄ frow Margrethen ✳ Meygˀin, klostˀfrowen und kustrin ze Kùngsfeld₎, und zuͦ hand₎ dˀselbn̄ custry,
und ir und irn nachkomen ✳ als pflegˀn desselbn̄ ampts. ✳ dise uffgebung und entzichūg beschäch also muͦtwillenklich und
unbetwungenlich von ✳ dem ✳ egenēpten Jòrgen Vinszler ✳ und usz sinˀ hand in min, als eins richters, hand. ✳ darnach vertiget ✳ und gab ich, jetzgen̄tˀ richter, ✳ den kouff und das guͦt mitt dem jerlichen ✳ zinsz und aller zuͦgehoͤrd indˀ masz, als das vorgemerckt ist, ✳ zuͦ handen Cuͤnin Jansen, ✳ zuͦ handen ✳ der vorgen̄ custrie ✳ und ouch der vilgeseitē frow Margrethen ✳ Meigerin
und ir nachkomen ✳ in pflegerin wise ✳ dasselb guͦt mitt dem jerlichn̄ zinsz und als jetz stàt hinfùr ewklich in̄ zehabn̄, zenutzē,
zenutzen ✳ zeniessen, ✳ zebesetzen und ze entsetzen und in all andˀ wise damitt als irm ✳ eignē guͦt zethuͦnd, ungehindˀt von ✳ dē
vilgeschr₎ Joͤrg Vinszler, sinē erbn̄ und menglichm̄ von ✳ ir wegen. ✳ und beschach disz alles mitt mund, hand, worten, wˀcken, wisen ✳
und geberd₎ und mitt aller andrˀ sicherheit und gewarsami, so hertzuͦ nach recht und altˀ guͦtˀ gewonheit und harkomenheit
der statt Brugg gehörent, ald notdurftig wàs und als gericht und einhellig urteyl gebn̄ hatt, also vrˀ das abˀ nach minˀ urfràg
einhellig urteil gab ✳ uff den ✳ eyd, das es alles ingericht mitt recht uffgebn̄, empfangen, ✳ ingeantwùrt vollvˀtiget und
beschechn̄ weˀ insoͤlich wisz, das es nū und ewklich krafft, macht und handvesti habn̄ und stèt blibn̄ soͤlt, an verkrencken. ✳ der vilgen̄
Vinszler soͤlt ouch des koufs mitt den ✳ gedingen, ✳ als vor stàt, fùr sich und sin erbn̄ recht wër sin nach recht wa, ✳ wen̄ odˀ wie dick
die vilgeschribn̄ kusterin ir nachkomen odˀ dieselb custrie des notdurftig ist alles ungevarlich. ✳ hieby sind ingericht gewesē
und diser sach gezùgen die fromen, wisen und bescheydnen junckhrˀ Ludwig Efinger, Hans von Grùnēberg, Cuͦntzmā Wirt,
Uͦlrich Grùlich, Abrecht Bùrrˀ, Wnˀher Moser, Uͤly Stapffer, ✳ all burgˀ ze Brugg, und susz erbˀlùt vil. ✳ des alles ze warem urkùnd
wand Cuͤny Jans anstatt als vor stàt des alles vom gericht urkùnd undˀ des obgen̄ mins hˀn, des schulthn̄, insigel ✳ begert ✳ und
das alles, so vor stàt, gericht und urteil also gebn̄ hàt, han ich, obgen̄tˀ richtˀ, erbetten den vorgedachten ✳ minē hˀn, den ✳ schulthn̄
Hansē Swertzer, ✳ das er sin insigel ✳ von ✳ des gerichts und ir bett wegē, doch im und sinē erbn̄ anschad₎ offenlich gehenckt hät
an disen brieff, der also zegebn̄ erteilt ist uff mittwuchn̄ nach santt̄ Johan̄s tag zesùngichten, ✳ nach dˀ gebùrtt Cristi vierzechenhundert und darnach im sechsunddrissigisten jàre.